pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.หารือหน่วยงานที่เกี่ยวข้องวาง 3 มาตรการแก้ปัญหาหน้ากากอนามัยขาดแคลน
วันพฤหัสบดีที่ 6 กุมภาพันธ์ 2563
สธ.หารือหน่วยงานที่เกี่ยวข้องวาง 3 มาตรการแก้ปัญหาหน้ากากอนามัยขาดแคลน
กระทรวงสาธารณสุขหารือหน่วยงานที่เกี่ยวข้องกําหนด 3 มาตรการแก้ปัญหาขาดแคลนหน้ากากอนามัย เพิ่มกําลังการผลิต จํากัดการซื้อ ไม่กักตุนสินค้า แนะประชาชนใช้หน้ากากอนามัยแบบผ้าป้องกันโรค
กระทรวงสาธารณสุขหารือหน่วยงานที่เกี่ยวข้องกําหนด 3 มาตรการแก้ปัญหาขาดแคลนหน้ากากอนามัย เพิ่มกําลังการผลิต จํากัดการซื้อ ไม่กักตุนสินค้า แนะประชาชนใช้หน้ากากอนามัยแบบผ้าป้องกันโรค
วันนี้ (6 กุมภาพันธ์ 2563) ที่กระทรวงสาธารณสุข นายแพทย์สุขุม กาญจพิมาย ปลัดกระทรวงสาธารณสุขพร้อมด้วยนายแพทย์ไพศาล ดั่นคุ้ม เลขาธิการคณะกรรมการอาหารและยา นายประโยชน์ เพ็ญสุต รองอธิบดีกรมการค้าภายใน นายแพทย์วิฑูรย์ ด่านวิบูลย์ ผู้อํานวยการองค์การเภสัชกรรม ร่วมกันแถลงข่าวภายหลังประชุมหารือแนวทางป้องกันปัญหาการขาดแคลนหน้ากากอนามัย ว่า จากการประชุมหารือหน่วยงานที่เกี่ยวข้องกับการผลิต การนําเข้าหน้ากาก ได้แก่ กรมการค้าภายใน กระทรวงพาณิชย์ องค์การเภสัชกรรม สํานักงานคณะกรรมการอาหารและยา กระทรวงสาธารณสุข และบริษัทที่ผลิต/นําเข้าหน้ากากอนามัย ผลการประชุมได้รับความร่วมมือเป็นอย่างดี ได้กําหนดให้หน้ากากอนามัยเป็นสินค้าควบคุมพิเศษและมีมาตรการในการแก้ปัญหาระยะสั้นร่วมกัน 3 ข้อ
1.เพิ่มกําลังการผลิตขึ้นร้อยละ 10 – 20 ให้เพียงพอกับความต้องการในประเทศ 2.จํากัดการซื้อ 1 คนไม่เกิน 10 ชิ้น 3.จํากัดการส่งออก ไม่ให้มีการกักตุนสินค้าและฉวยโอกาสปรับขึ้นราคาอย่างไม่เป็นธรรม หากพบมีความผิดตาม พ.ร.บ.ว่าด้วยราคาสินค้าและบริการ พร้อมกันนี้จะมีการสํารวจความต้องการใช้หน้ากากอนามัยในโรงพยาบาลทุกแห่ง โดยกระทรวงสาธารณสุขได้ร่วมมือกับองค์การเภสัชกรรมและภาคเอกชนที่ผลิต/จําหน่าย เร่งกระจายหน้ากากอนามัยให้เพียงพอกับความต้องการของประชาชน
นายแพทย์สุขุมกล่าวต่อว่า ในช่วงที่มีสถานการณ์โรคปอดอักเสบจากเชื้อโคโรนาไวรัสสายพันธุ์ใหม่ ประชาชนอย่าตื่นตระหนก ขอให้ดูแลสุขภาพให้แข็งแรง และป้องกันตนเอง โดยหลีกเลี่ยงการอยู่ใกล้ชิดกับผู้ป่วยโรคทางเดินหายใจ สวมหน้ากากอนามัยเมื่อเข้าไปในพื้นที่ที่มีคนอยู่รวมกันจํานวนมาก แนะนําให้ใช้หน้ากากอนามัยแบบผ้าก็เพียงพอในการป้องกันโรคระบบทางเดินหายใจ สามารถทําใช้เอง หลังใช้ซักให้สะอาดและนํากลับมาใช้ใหม่ได้ รวมทั้งให้ล้างมือบ่อยๆ ด้วยน้ําและสบู่ หรือเจลแอลกอฮอล์ล้างมือ ไม่นํามือมาสัมผัสตา จมูก ปากโดยไม่จําเป็น ออกกําลังกายอย่างสม่ําเสมอ
และขอความร่วมมือบุคลากรกระทรวงสาธารณสุขใช้หน้ากากอนามัยให้เหมาะกับลักษณะงานที่ทํา กลุ่มผู้ปฏิบัติงานทั่วไปใช้หน้ากากอนามัยแบบผ้า ส่วนกลุ่มที่ต้องทํางานใกล้ชิดกับผู้ป่วยโรคระบบทางเดินหายใจ ห้องผ่าตัด หรือหอผู้ป่วยหนักใช้หน้ากากอนามัยทางการแพทย์ เพื่อป้องกันการติดต่อของโรค รวมทั้งผู้ป่วยโรคระบบทางเดินหายใจเพื่อปัองกันการแพร่กระจายเชื้อ ซึ่งจะต้องใส่ให้พอดีกับใบหน้า หันด้านที่มีสีออก และให้ด้านที่มีลวดอยู่ด้านบน
ทั้งนี้ กระทรวงสาธารณสุขโดยกรมอนามัย ได้จัดทําคลิปสอนวิธีการทําหน้ากากอนามัยแบบผ้าไว้ใช้เอง โดยใช้ผ้าขนาดประมาณ 7 นิ้วครึ่ง จับจีบตรงกลาง เย็บทบกัน 2 ชั้น และติดยางยืด 2 ข้าง ดูวิธีทําได้ที่ https://youtu.be/sDPGLKnEID0
รัฐบาลไทย-ข่าวทำเนียบรัฐบาล-นรม. ปลุกคนไทยสร้างเป้าหมายประเทศร่วมกัน เปิดโอกาสให้คนทุกระดับสร้างบ้านแปงเมืองให้ศิวิไลซ์ พร้อมแบ่งปันเพื่อนบ้าน เชื่อมั่นหากทุกคนคิดถึงส่วนรวมเป็นที่ตั้ง บ้านเมืองย่อมดีขึ้นอย่างแน่นอน
วันอาทิตย์ที่ 4 มิถุนายน 2560
นรม. ปลุกคนไทยสร้างเป้าหมายประเทศร่วมกัน เปิดโอกาสให้คนทุกระดับสร้างบ้านแปงเมืองให้ศิวิไลซ์ พร้อมแบ่งปันเพื่อนบ้าน เชื่อมั่นหากทุกคนคิดถึงส่วนรวมเป็นที่ตั้ง บ้านเมืองย่อมดีขึ้นอย่างแน่นอน
นายกฯ ปลุกคนไทยสร้างเป้าหมายประเทศร่วมกัน เปิดโอกาสให้คนทุกระดับสร้างบ้านแปงเมืองให้ศิวิไลซ์ พร้อมแบ่งปันเพื่อนบ้าน เชื่อมั่นหากทุกคนคิดถึงส่วนรวมเป็นที่ตั้ง บ้านเมืองย่อมดีขึ้นอย่างแน่นอน
วันนี้ (4 มิถุนายน 2560) พลเอก ประยุทธ์ จันทร์โอชา นายกรัฐมนตรี เรียกร้องให้พี่น้องประชาชนรับรู้และสร้างเป้าหมายของประเทศ (Sense of Purpose) ร่วมกัน เพื่อเปลี่ยนแปลงอนาคตของบ้านเมืองไปสู่สิ่งที่ดีขึ้น โดยการทําสิ่งที่มีความยิ่งใหญ่ร่วมกัน ให้คนทุกระดับชั้นมีอิสระที่จะร่วมสร้างเป้าหมาย และแบ่งปันไปสู่ผู้อื่นโดยไม่ทิ้งใครไว้ข้างหลัง
“ท่านนายกฯ เห็นว่าช่วงเวลานี้เป็นช่วงสําคัญที่คนไทยควรใช้เป็นโอกาสที่จะสร้างบ้านแปงเมืองให้เป็นประเทศที่ศิวิไลซ์ เหมือนกับที่เราเคยฝันไว้เมื่อหลายสิบปีก่อน และก้าวข้ามผ่านวงจรของปัญหาที่เกิดขึ้นมานับสิบปีไปให้ได้ โดยท่านมีความประทับใจสุนทรพจน์ของนายมาร์ก ซักเคอร์เบิร์ก ผู้ก่อตั้งเฟซบุ๊ก ที่ได้กล่าวในพิธีจบการศึกษาของมหาวิทยาลัยฮาร์วาร์ดประจําปีนี้ และอยากให้คนไทยนําไปปรับใช้”
โดยการทําสิ่งที่ยิ่งใหญ่ร่วมกัน คือ การมองไปข้างหน้า และร่วมกันปฏิรูปการเมือง เศรษฐกิจ สังคม ให้คนไทยมีคุณภาพชีวิตที่ดีขึ้น และประเทศไทยก้าวขึ้นไปเป็นประเทศชั้นนําในเอเชีย โดยทุกฝ่ายต้องหยุดความขัดแย้ง เปลี่ยนความคิดและคําพูดที่ติดลบเป็นความสร้างสรรค์
สิ่งต่อไปคือ ให้คนทุกระดับชั้นร่วมสร้างความยิ่งใหญ่ ซึ่งเป็นสิ่งที่รัฐบาลพยายามส่งเสริม ทั้งการรับฟังเสียงของประชาชนว่าเขาคิดอย่างไร คนไทยจะต้องปรับวิธีคิดเปลี่ยนพฤติกรรมใหม่ด้วยการสร้างความเข้มแข็งจากตนเอง เกษตรกรต้องเปลี่ยนเป็นสมาร์ทฟาร์มเมอร์ ผู้ประกอบการ SMEs ต้องเป็น Smart SMEs หรือ Startup ที่มีศักยภาพสูง ผู้ที่ทํางานให้บริการต้องยกระดับบริการของตนให้มีมูลค่าสูงขึ้น และแรงงานไทยที่มีทักษะต่ําต้องพัฒนาตนเองให้เป็นแรงงานที่มีความรู้และทักษะสูงขึ้น
จากนั้นจึงแบ่งปันไปสู่ผู้อื่นโดยไม่ทิ้งใครไว้ข้างหลัง โดยรัฐบาลสนับสนุนให้ประเทศเพื่อนบ้านเติบโตไปพร้อม ๆ กัน และส่งเสริมความเชื่อมโยงระหว่างกัน หากคนไทยและประเทศไทยดีขึ้น ประเทศเพื่อนบ้านก็จะต้องดีขึ้น เพื่อสร้างความเข้มแข็งให้กับภูมิภาค
“ท่านนายกฯ และรัฐบาลอยากวิงวอนให้พี่น้องประชาชนสํารวจตนเอง และนําแนวคิดการรับรู้ถึงเป้าหมาย (Sense of Purpose) ไปปรับใช้ในชีวิตด้วยการลงมือทําตั้งแต่วันนี้ โดยเชื่อมั่นว่าหากทุกคนคํานึงถึงประโยชน์ของบ้านเมืองก่อนประโยชน์ของตนเองหรือพวกพ้อง และหันมาร่วมมือกันสร้างเป้าหมายใหม่ของชาติ ก็จะทําให้ประเทศไทยเปลี่ยนแปลงไปสู่สิ่งที่ดีกว่าได้อย่างแน่นอน”
--------------------------------
รัฐบาลไทย-ข่าวทำเนียบรัฐบาล-กรมบัญชีกลางกำหนดแนวทาง กรณีการจัดซื้อจัดจ้างพัสดุโดยวิธีเฉพาะเจาะจง เพื่อป้องกัน ควบคุม หรือรักษาโรคติดเชื้อไวรัสโคโรนา 2019 (COVID – 19)
วันอังคารที่ 31 มีนาคม 2563
กรมบัญชีกลางกําหนดแนวทาง กรณีการจัดซื้อจัดจ้างพัสดุโดยวิธีเฉพาะเจาะจง เพื่อป้องกัน ควบคุม หรือรักษาโรคติดเชื้อไวรัสโคโรนา 2019 (COVID – 19)
กรมบัญชีกลางกําหนดแนวทางกรณีการจัดซื้อจัดจ้างพัสดุสําหรับป้องกัน ควบคุม หรือรักษาโรคติดเชื้อไวรัสโคโรนา 2019 (COVID – 19) โดยหน่วยงานของรัฐสามารถใช้วงเงินที่จัดซื้อจัดจ้างในแต่ละครั้งเป็นราคากลาง เพื่อให้ได้พัสดุนั้นอย่างรวดเร็วที่สุด
กรมบัญชีกลางกําหนดแนวทางกรณีการจัดซื้อจัดจ้างพัสดุสําหรับป้องกัน ควบคุม หรือรักษาโรคติดเชื้อไวรัสโคโรนา 2019 (COVID – 19) โดยหน่วยงานของรัฐสามารถใช้วงเงินที่จัดซื้อจัดจ้างในแต่ละครั้งเป็นราคากลาง เพื่อให้ได้พัสดุนั้นอย่างรวดเร็วที่สุด ทันต่อการใช้ประโยชน์เป็นสําคัญ โดยให้หน่วยงานของรัฐประกาศเผยแพร่เอกสารต่าง ๆ ตามวิธีการที่กรมบัญชีกลางกําหนดให้แล้วเสร็จ ภายใน 90 วัน นับถัดจากวันที่มีการประกาศยกเลิกสถานการณ์ฉุกเฉิน
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ได้ออกแนวทางปฏิบัติเกี่ยวกับการจัดหาพัสดุ สําหรับการป้องกัน ควบคุม หรือรักษาโรคติดเชื้อไวรัสโคโรนา 2019 (COVID – 19) โดยให้สามารถจัดซื้อจัดจ้างพัสดุโดยวิธีเฉพาะเจาะจง ในแต่ละครั้งทุกวงเงิน ถือเป็นกรณีจําเป็นเร่งด่วน จึงสามารถดําเนินการซื้อหรือจ้างไปก่อนได้ แล้วรีบรายงานขอความเห็นชอบต่อหัวหน้าหน่วยงานของรัฐ เพื่อให้การจัดซื้อจัดจ้างทันต่อสถานการณ์การแพร่ระบาดของโรคดังกล่าว
“เพื่อให้เกิดความคล่องตัวในการปฏิบัติงานเกี่ยวกับการจัดซื้อจัดจ้างพัสดุ สําหรับการป้องกัน ควบคุม หรือรักษาโรคติดเชื้อไวรัสโคโรนา 2019 (COVID – 19) ในส่วนของการอ้างอิงราคากลาง หน่วยงานของรัฐสามารถใช้วงเงินที่จัดซื้อจัดจ้างในแต่ละครั้งเป็นราคากลาง ทั้งนี้ ภายใต้หลักเกณฑ์ตามนัยมาตรา 4 แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 เพื่อให้ได้พัสดุนั้นอย่างรวดเร็วที่สุด ทันต่อการใช้ประโยชน์เป็นสําคัญ และอาศัยอํานาจตามมาตรา 63 มาตรา 66 วรรคหนึ่ง และมาตรา 98 จึงกําหนดแนวทางให้หน่วยงานของรัฐประกาศเผยแพร่การดําเนินการจัดซื้อจัดจ้าง ตามที่กรมบัญชีกลางกําหนด และการประกาศดังกล่าว ให้ดําเนินการให้แล้วเสร็จภายใน 90 วัน นับถัดจากวันที่มีการประกาศยกเลิกสถานการณ์ฉุกเฉิน และอัพโหลดข้อมูลทางระบบ e-GP ตามหนังสือกรมบัญชีกลาง ด่วนที่สุด ที่ กค 0405.2/ว 62 ลงวันที่ 5 กุมภาพันธ์ 2562 โดยอนุโลม” อธิบดีกรมบัญชีกลางกล่าว
รัฐบาลไทย-ข่าวทำเนียบรัฐบาล-คกก.อำนวยการเตรียมความพร้อม ป้องกัน และแก้ไขปัญหาโรคติดต่ออุบัติใหม่แห่งชาติ
วันจันทร์ที่ 3 กุมภาพันธ์ 2563
คกก.อํานวยการเตรียมความพร้อม ป้องกัน และแก้ไขปัญหาโรคติดต่ออุบัติใหม่แห่งชาติ
วันอาทิตย์ที่ 1 กุมภาพันธ์ 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลให้ความสําคัญอย่างยิ่งกับการติดตามสถานการณ์การแพร่ระบาดของเชื้อไวรัสโคโรนา สายพันธ์ใหม่ 2019 โดยได้แต่งตั้ง คกก. อํานวยการเตรียมความพร้อม ป้องกัน และแก้ไขปัญหาโรคติดต่ออุบัติใหม่แห่งชาติ บูรณาการทุกหน่วยที่เกี่ยวข้องเพื่อเตรียมความพร้อม ป้องกัน ควบคุมและแก้ไขสถานการณ์การระบาดของโรคติดต่ออุบัติใหม่ให้เหมาะสมกับสถานการณ์ จัดสรรบุคลากรทางการแพทย์และยารักษาให้เพียงพอต่อการดูแลผู้ที่มีความเสี่ยงและผู้ติดเชื้อไวรัสทั้งชาวไทยและนักท่องเที่ยวชาวต่างประเทศ อย่างไรก็ตาม ขอให้ประชาชนมั่นใจว่า รัฐบาลสามารถควบคุมสถานการณ์ได้และขอให้ติดตามข่าวสารจากทางราชการอย่างใกล้ชิด
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ศธ.ออกประกาศแจ้งนักเรียนไร้กังวลสอบ GAT/PAT
วันศุกร์ที่ 25 มกราคม 2562
ศธ.ออกประกาศแจ้งนักเรียนไร้กังวลสอบ GAT/PAT
นายพีระ รัตนวิจิตร รองปลัดกระทรวงศึกษาธิการ รักษาราชการแทนปลัดกระทรวงศึกษาธิการ ได้ลงนามในประกาศกระทรวงศึกษาธิการ เรื่อง ให้สถานศึกษาจัดการเรียนการสอนตามปกติ สอดคล้องกับการเลื่อนการทดสอบวิชาความถนัดทั่วไป และการทดสอบความถนัดทางวิชาการและวิชาชีพ
24 มกราคม2562 -นายพีระ รัตนวิจิตร รองปลัดกระทรวงศึกษาธิการ รักษาราชการแทนปลัดกระทรวงศึกษาธิการ ได้ลงนามในประกาศกระทรวงศึกษาธิการ เรื่อง ให้สถานศึกษาจัดการเรียนการสอนตามปกติ สอดคล้องกับการเลื่อนการทดสอบวิชาความถนัดทั่วไป และการทดสอบความถนัดทางวิชาการและวิชาชีพ หรือGAT/PATประจําปีการศึกษา2562
ประกาศดังกล่าวระบุว่าตามที่กระทรวงศึกษาธิการ หารือร่วมกับที่ประชุมอธิการบดีแห่งประเทศไทย และสถาบันทดสอบทางการศึกษาแห่งชาติ (องค์การมหาชน) เกี่ยวกับกําหนดการเลื่อนการทดสอบวิชาความถนัดทั่วไป และการทดสอบความถนัดทางวิชาการและวิชาชีพ หรือ GAT/PAT ประจําปีการศึกษา 2562 จากวันที่ 16-19 ก.พ. 62 มาเป็นกําหนดการเดิม คือวันที่ 23-26 ก.พ. 62 เพื่อให้สอดคล้องกับสถานการณ์ปัจจุบัน และมีกําหนดวันเลือกตั้งออกไปนั้น
ดังนั้น เพื่อให้นักเรียนทุกคน ทุกสังกัดที่สมัครเข้าสอบมีความพร้อมและมีเวลาเพิ่มขึ้นในการทบทวนความรู้ในวิชาที่ต้องเข้าสอบอย่างเต็มที่ สถานศึกษาสามารถจัดกิจกรรมการเรียนการสอนได้เต็มหลักสูตร ไม่ต้องเพิ่มเวลาสอนในวันเสาร์-อาทิตย์ หรือนอกเวลาเรียน ซึ่งส่งผลดีทําให้นักเรียนมีความสุข มีเวลาในการทํากิจกรรมร่วมกับผู้ปกครอง หรือทํากิจกรรมอื่น ๆ และไม่เคร่งเครียดกับการสอบจนเกินไป
กระทรวงศึกษาธิการจึงขอให้สถานศึกษาที่เกี่ยวข้องกับการทดสอบฯ ทุกแห่ง ทุกสังกัด จัดการเรียนการสอนตามปกติ ให้สอดคล้องกับสถานการณ์ปัจจุบัน และสอดคล้องกับการเลื่อนการทดสอบ GAT/PAT ประจําปีการศึกษา 2562
Writtenbyบัลลังก์ โรหิตเสถียร
Photo Credit
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-ศธ. และ สธ. เร่งกำหนดมาตรการให้โรงเรียนกลับมาเรียน-สอน ตามปกติ ขณะที่จุดผ่อนปรนการค้า 91 แห่งทั่วประเทศยังต้องรอ ศบค. พิจารณา
วันศุกร์ที่ 24 กรกฎาคม 2563
ศธ. และ สธ. เร่งกําหนดมาตรการให้โรงเรียนกลับมาเรียน-สอน ตามปกติ ขณะที่จุดผ่อนปรนการค้า 91 แห่งทั่วประเทศยังต้องรอ ศบค. พิจารณา
ศธ. และ สธ. เร่งกําหนดมาตรการให้โรงเรียนกลับมาเรียน-สอน ตามปกติ ขณะที่จุดผ่อนปรนการค้า 91 แห่งทั่วประเทศยังต้องรอ ศบค. พิจารณา
โฆษก ศบค. ชี้แจง มีโรงเรียนจํานวนหลายหมื่นแห่งทั่วประเทศที่เริ่มกลับมาเปิดการเรียนการสอนปกติ เหลือเพียงอีก 4,532 แห่งที่ยังต้องสลับกลุ่ม สลับวันมาเรียน ซึ่งส่วนใหญ่เป็นโรงเรียนที่พื้นที่จํากัด ห้องเรียนขนาดเล็ก อย่างไรก็ตาม โฆษก ศบค. ยอมรับว่าหลายโรงเรียนมีนโยบายที่แตกต่างกัน ทําให้ไม่สามารถกลับไปเปิดการเรียนการสอนแบบปกติได้ทั้งหมด ทั้งนี้ มีการมอบหมายให้กระทรวงศึกษาธิการและกระทรวงสาธารณสุข เร่งหารือเพื่อจัดทํามาตรการสําหรับโรงเรียนที่มีข้อจํากัดด้านพื้นที่ รวมทั้งให้ปรับปรุงประสิทธิภาพการเรียนการสอน เพื่อลดภาระของครูผู้สอนและผู้ปกครอง โดยจะให้เสนอต่อ ศบค. เพื่อพิจารณาให้มีการผ่อนคลายโดยเร็วที่สุดต่อไป
โอกาสนี้ โฆษก ศบค. ยังชี้แจงกรณีคณะกรรมการกลุ่มการค้าชายแดนและการค้าข้ามแดน เสนอให้เปิดจุดผ่านแดน จุดผ่อนปรนการค้า ทั้งหมด 91 จุดทั่วประเทศแบบถาวรตั้งแต่เดือนสิงหาคมนั้นว่า กระทรวงมหาดไทย ร่วมกับกระทรวงสาธารณสุข กระทรวงแรงงาน และฝ่ายความมั่นคง จะกําหนดความเหมาะสมและความพร้อมของเจ้าหน้าที่ปฏิบัติงาน เพื่อเสนอศบค. ให้พิจารณาเห็นชอบ โดยมีเป้าหมายควบคุมการแพร่ระบาดของเชื้อไวรัสโควิด-19 ควบคู่ไปกับการดูแลเศรษฐกิจ
ในตอนท้าย โฆษก ศบค. กล่าวเพิ่มเติมถึงพื้นที่ Organizational Quarantine เป็นความร่วมมือจากหน่วยงาน องค์กร ทั้งภาครัฐและเอกชน มีวัตถุประสงค์เพื่อการจัดหาพื้นที่รองรับสําหรับแรงงานที่ต้องการเดินทางเข้ามาในประเทศไทย ภายใต้มาตรฐานสาธารณสุข ปลอดภัย ลดค่าใช้จ่าย ทั้งนี้ กลุ่มบุคคลดังกล่าวต้องกักตัวในพื้นที่ 14 วัน เพื่อป้องกันควบคุมโรค พร้อมทั้งสร้างความปลอดภัย มั่นใจให้แก่ประชาชนในประเทศ
................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีช่วย สมชายฯ เป็นประธานปิดการอบรม หลักสูตร การปฏิรูปธุรกิจและสร้างเครือข่ายนวัตกรรม รุ่นที่ 2 สภาอุตสาหกรรมแห่งประเทศไทย
วันพฤหัสบดีที่ 21 มิถุนายน 2561
รัฐมนตรีช่วย สมชายฯ เป็นประธานปิดการอบรม หลักสูตร การปฏิรูปธุรกิจและสร้างเครือข่ายนวัตกรรม รุ่นที่ 2 สภาอุตสาหกรรมแห่งประเทศไทย
รัฐมนตรีช่วย สมชายฯ เป็นประธานปิดการอบรม หลักสูตร การปฏิรูปธุรกิจและสร้างเครือข่ายนวัตกรรม รุ่นที่ 2 สภาอุตสาหกรรมแห่งประเทศไทย
วันนี้ (21 มิถุนายน 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในพิธีปิดการอบรมหลักสูตร "การปฏิรูปธุรกิจและสร้างเครือข่ายนวัตกรรม" (Business Revolution and Innovation Network : BRAIN) รุ่นที่ 2 ประจําปี 2561 จัดโดยสภาอุตสาหกรรมแห่งประเทศไทย โดยมีนายสุพันธุ์ มงคลสุธี ประธานสภาอุตสาหกรรมแห่งประเทศไทย และประธานหลักสูตร BRAIN ให้การต้อนรับ พร้อมด้วยผู้เข้าร่วมอบรม ณ ห้อง Royal Maneeya Ballroom ณ โรงแรมเรเนซองส์ กรุงเทพฯ ราชประสงค์
สําหรับการจัดอบรมหลักสูตร การปฏิรูปธุรกิจและสร้างเครือข่ายนวัตกรรม เป็นหลักสูตรสําหรับผู้บริหารระดับสูงของภาคเอกชน เจ้าของธุรกิจชั้นแนวหน้าตลอดจนผู้นําในหน่วยงานภาครัฐที้มีความสนใจเกี่ยวกับนวัตกรรมและการขับเคลื่อนเศรษฐกิจในมิติต่างๆ การเติบโตของธุรกิจและเศรษฐกิจในยุคดิจิทัล พร้อมทั้งส่งเสริมการสร้างวิสัยทัศน์และผลักดันให้เกิดความคิดสร้างสรรค์นวัตกรรมใหม่ๆ เพื่อยกระดับขีดความสามารถทางการแข่งขันของประเทศไทย ไปสู่ Thailand 4.0 ได้อย่างเข้มแข็ง
รัฐมนตรีช่วยฯ ก.อุตสาหกรรม กล่าวว่า กระแสการเปลี่ยนแปลงและการแข่งขันทางธุรกิจในปัจจุบัน นอกเหนือจากปัจจัยด้านปริมาณในการผลิตแล้ว ศักยภาพทางการผลิตก็ถือเป็นสิ่งสําคัญที่จะตอบสนองความพึงพอใจให้กับคู่ค้าและผู้รับบริการ ดังนั้นการนําเอานวัตกรรมดิจิทัล โลกเทคโนโลยีสารสนเทศเข้ามาใช้ในกระบวนการผลิตของภาคอุตสาหกรรม ซึ่งภาคอุตสาหกรรมจําเป็นต้องมีการปรับตัวให้กิดการเรียนรู้ กระตุ้นให้เกิดความสนใจ ตลอดจนการปรับปรุงประสิทธิภาพพัฒนาต่อยอดธุรกิจในอนาคต และเพื่อเป็นการส่งเสริมศักยภาพในการแข่งขันอุตสาหกรรมไทยให้มีความเข้มแข็งและก้าวสู่ Industry 4.0 ได้อย่างมีประสิทธิภาพ
ทั้งนี้ ด้วยความร่วมมือตามแนวทางประชารัฐ ภายใต้โมเดล ประเทศไทย 4.0 โดยการปรับเปลี่ยนโครงสร้างเศรษฐกิจไปสู่การเป็น Value based Economy หรือเศรษฐกิจที่ขับเคลื่อนด้วยนวัตกรรม เพื่อทําให้เศรษฐกิจของประเทศเติบโตได้อย่างสมดุลเพื่อรองรับผลกระทบจากสภาวะความผันผวนจากภายนอก ซึ่งการขับเคลื่อนด้วยการพัฒนาประสิทธิภาพในการผลิตภาคอุตสาหกรรมไปสู่เศรษฐกิจที่ขับเคลื่อนด้วยเทคโนโลยีและนวัตกรรมผ่าน 3 กลไกสําคัญ ดังนี้ 1) กลไกขับเคลื่อนด้วยนวัตกรรมเพื่อยกระดับผลิตภาพ (Productive Growth Engine) คือการปรับเปลี่ยนประเทศไทยจากประเทศที่มีรายได้ปานกลางไปสู่ประเทศที่มีรายได้สูง 2) กลไกการขับเคลื่อนด้วยการสร้างการมีส่วนร่วมอย่างเท่าเทียม (Inclusive Growth Engine) คือการกระจายรายได้ สร้างโอกาส และความมั่งคั่งอย่างเท่าเทียม และ 3) กลไกการขับเคลื่อนที่เป็นมิตรกับสิ่งแวดล้อมอย่างยั่งยืน (Green Growth Engine) คือการคํานึงถึงการพัฒนาและใช้เทคโนโลยีที่เป็นมิตรต่อสิ่งแวดล้อม และมุ่งเน้นการใช้พลังงานทดแทน
รัฐบาลไทย-ข่าวทำเนียบรัฐบาล-SME D Bank จับมือสถาบันการเงินเฉพาะกิจของรัฐ จัดงาน “ตลาดนัดประชารัฐวายุภักษ์รักประชาชน”
วันพฤหัสบดีที่ 19 กันยายน 2562
SME D Bank จับมือสถาบันการเงินเฉพาะกิจของรัฐ จัดงาน “ตลาดนัดประชารัฐวายุภักษ์รักประชาชน”
SME D Bank จับมือสถาบันการเงินเฉพาะกิจของรัฐ ปลุกกระแสช้อปปิ้งสินค้าดีจากชุมชน จัดงาน “ตลาดนัดประชารัฐวายุภักษ์รักประชาชน” ระหว่างวันที่ 24 – 25 ก.ย. นี้
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ร่วมกับสถาบันการเงินของรัฐ ได้แก่ ธนาคารออมสิน ธนาคารเพื่อการเกษตรและสหกรณ์การเกษตร ธนาคารอาคารสงเคราะห์ ธนาคารอิสลามแห่งประเทศไทย บมจ.ธนาคารกรุงไทย ธนาคารเพื่อการส่งออกและนําเข้าแห่งประเทศไทย บรรษัทประกันสินเชื่ออุตสาหกรรมขนาดย่อมและบรรษัทตลาดรองสินเชื่อที่อยู่อาศัย ยกทัพสินค้าดีราคาถูกจากผู้ประกอบการหรือวิสาหกิจชุมชนผู้ผลิตโดยตรงทั่วประเทศ มาจําหน่ายในงาน “ตลาดนัดประชารัฐวายุภักษ์รักประชาชน” ระหว่างวันที่ 24-25 ก.ย. 2562 ณ บริเวณชั้น 1 อาคาร SME Bank Tower (ติดสถานีรถไฟฟ้า BTS อารีย์) เพื่อสร้างช่องทางการตลาดให้แก่ผู้ประกอบการเอสเอ็มอี สามารถสร้างรายได้ตามนโยบายกระทรวงการคลัง โดยภายในงานจัดเต็มไปด้วยสุดยอดสินค้า SMEs ของดีทั่วไทย โปรโมชั่นสินค้าราคาพิเศษ กว่า 53 ร้านค้า อาทิ ผ้าไหมแพรวา จ.กาฬสินธุ์, ขะแจ๋หลงลื้อเสื้อผ้าไทย จ.ลําพูน, ร้านสุมาลีโภชนา เมนูข้าวหมกข้าวมันไก่ กทมฯ, ร้านติดลมหมูทอด หมูย่างปลาร้า กทมฯ, ร้านน้องส้มน้ํายาปลาทูขนมจีนน้ํายา จ.สมุทรสงคราม และวิสาหกิจชุมชนผู้ผลิตเครื่องนอนและหมอนคุณภาพ จ.อ่างทอง เป็นต้น
รัฐบาลไทย-ข่าวทำเนียบรัฐบาล-ผู้ช่วยปลัดกระทรวงดิจิทัลฯ เป็นประธานเปิดโครงการฝึกอบรม “Agritech Using ICTs”
วันพฤหัสบดีที่ 12 กรกฎาคม 2561
ผู้ช่วยปลัดกระทรวงดิจิทัลฯ เป็นประธานเปิดโครงการฝึกอบรม “Agritech Using ICTs”
ผู้ช่วยปลัดกระทรวงดิจิทัลฯ
p.p1 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
นายขจิต สุขุม ผู้ช่วยปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานกล่าวในพิธีเปิดโครงการฝึกอบรม หัวข้อ “Agritech Using ICTs” ภายใต้การเฉลิมฉลองวัน Girls in ICT ของสหภาพโทรคมนาคมระหว่างประเทศ (ITU) ซึ่งจัดขึ้นระหว่างวันที่ 9-10 กรกฎาคม 2561 โดยผู้ช่วยปลัดกระทรวงดิจิทัลฯ ได้กล่าวถึงบทบาทของระบบ ICT ในภาคการเกษตรกรรม รวมไปถึงประโยชน์ของสมาร์ทโฟน ที่สามารถนํามาช่วยในด้านการตลาดอิเล็กทรอนิกส์ (e-market) เพิ่มรายได้ให้แก่คนในชุมชน นอกจากนี้ผู้เข้ารับการฝึกอบรมฯ ยังได้รับความรู้เกี่ยวกับการทําฟาร์มอัจฉริยะ (Smart Farm) หรือการนําเอาเทคโนโลยีสมัยใหม่เข้ามาผสมผสานเข้ากับงานด้านการเกษตรเพื่อช่วยแก้ไขปัญหาต่างๆ ให้กับเกษตรกร ซึ่งมีผู้เชี่ยวชาญจากบริษัท โทเทิ่ล แอ็คเซ็ส คอมมูนิเคชั่น จํากัด หรือ DTAC และบริษัท ทรู คอร์ปอเรชั่น จํากัด (มหาชน) หรือ TRUE มาให้ความรู้แก่ผู้เข้าร่วมการฝึกอบรมฯ ดังกล่าวด้วย เมื่อวันที่ 9 กรกฎาคม 2561 ณ องค์การอาหารและเกษตรแห่งสหประชาชาติ ถนนพระอาทิตย์ เขตพระนคร กรุงเทพฯ
**************************************
รัฐบาลไทย-ข่าวทำเนียบรัฐบาล-พาณิชย์ชู Hallmarking รับรองมาตรฐานอัญมณีและเครื่องประดับไทย
วันจันทร์ที่ 10 เมษายน 2560
พาณิชย์ชู Hallmarking รับรองมาตรฐานอัญมณีและเครื่องประดับไทย
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่าอุตสาหกรรมอัญมณีและเครื่องประดับของไทย มีความสําคัญเป็นอย่างมากกับเศรษฐกิจและการจ้างงาน และถือเป็นหนึ่งในสินค้าส่งออกที่สําคัญของประเทศ
โดยไทยก็ได้ชื่อว่าเป็นหนึ่งในประเทศผู้ส่งออกเครื่องประดับรายใหญ่ของโลก อย่างไรก็ตามที่ผ่านมาการส่งออกเครื่องประดับของไทยยังต้องเผชิญกับอุปสรรค ในการที่ไทยยังขาดการรับรองตราสัญลักษณ์บนเครื่องประดับ (Hallmark) สําหรับการส่งออก และยังไม่มีหน่วยงานกลางที่ทําหน้าที่ตรวจสอบและตีตราสัญลักษณ์รับรองของเครื่องประดับ (Assay Office) อย่างเป็นทางการ ซึ่งอาจส่งผลการให้การส่งออกไปยังคู่ค้ารายใหญ่ของไทยอย่าง เช่น สหราชอาณาจักร เกิดความล่าช้า เนื่องจากผู้ส่งออกจะต้องผ่านกระบวนการตรวจรับรองมาตรฐานสินค้าก่อนจึงจะสามารถนําเข้าไปยังสหราชอาณาจักรได้ ซึ่งกระบวนการตรวจรับรองมาตรฐานนี้ต้องใช้ระยะเวลาเป็นเดือนเนื่องจากหน่วยงานตรวจรับรองฯ จะต้องรับรองมาตรฐานเครื่องประดับโลหะมีค่า (ทอง เงิน แพลทินัม) ทุกชิ้นที่นําเข้ามาจําหน่ายในประเทศ ส่งผลให้ต้นทุนการส่งออกเพิ่มสูงขึ้น
รัฐมนตรีว่าการกระทรวงพาณิชย์ กล่าวเพิ่มเติมว่า กระทรวงพาณิชย์ โดยสถาบันวิจัยและพัฒนา อัญมณีและเครื่องประดับแห่งชาติ (องค์การมหาชน) จึงได้มีการจัดทําและพัฒนามาตรฐานสินค้าอัญมณีและเครื่องประดับของไทยให้เป็นที่ยอมรับในระดับสากลตามมาตรการสนับสนุนให้ไทยเป็นศูนย์กลางการค้าอัญมณีและเครื่องประดับของโลก โดยได้มีการดําเนินงานในกําหนดตราสัญลักษณ์กลางในการรับประกันคุณภาพสําหรับสินค้าในหมวดเครื่องประดับ อันจะเป็นการสร้างมาตรฐานการค้าอัญมณีและเครื่องประดับ ซึ่งเป็นสินค้าส่งออกที่สําคัญลําดับต้นๆ ของไทย โดยการส่งออกนั้นมีทั้งทางตรง คือ การผลิตชิ้นงานส่งออกเป็นสินค้าสู่ตลาดโลก และการส่งออกทางอ้อม โดยการจําหน่ายผ่านนักท่องเที่ยว (Cash and Carry) ซึ่งไม่ว่าการส่งออกจะเป็นในรูปแบบใดก็ตาม การมีมาตรฐานที่เป็นสากลสําหรับสินค้าในกลุ่มดังกล่าวนี้ จะช่วยสร้างความเชื่อมั่นในการซื้อขายได้เป็นอย่างมาก นอกจากนั้นแล้วยังเป็นการช่วยประหยัดต้นทุนของผู้ประกอบการไทยในการส่งสินค้าไปตรวจสอบยังต่างประเทศ โดยสามารถตรวจรับรองค่าความบริสุทธิ์ของโลหะมีค่าได้ที่ไทยและมีการมีตราประทับ Hallmark ซึ่งกําหนดให้ตราสัญลักษณ์รับรองมาตรฐาน(Hallmark)ประกอบด้วยตราสัญลักษณ์รับรองมาตรฐาน 3 ตราประทับ คือ ตราหน่วยงานตรวจรับรองมาตรฐาน (Assay Office Mark) ตรารับรองความบริสุทธิ์ (Fineness Mark) และตราแสดงผู้รับผิดชอบ (Responsibility Mark) ซึ่งจะทําให้สามารถส่งเครื่องประดับไปยังประเทศที่บังคับใช้ Hallmark ได้สะดวก
ตรารับรองมาตรฐาน ซึ่งประกอบด้วย ตราหน่วยงานตรวจรับรองมาตรฐาน (แสดงตัวอย่างแทนด้วย ตราประจํากระทรวงพาณิชย์)
ตรารับรองความบริสุทธิ์ (โลหะหลักมีค่า) – ทองคํา ความบริสุทธิ์ 750
ตราแสดงผู้รับผิดชอบ (ตราตัวอย่าง)
นอกจากนั้นแล้ว การมีตราประทับ Hallmark ก็มีความจําเป็นเช่นกัน ซึ่งนานาประเทศจะมี ตราสัญลักษณ์ Hallmark ที่แตกต่างกันไป จะบ่งบอกถึง ตราประจําของหน่วยงานตรวจรับรองมาตรฐานเครื่องประดับโลหะมีค่า การตีตราประทับเป็นเครื่องหมายแสดงว่าเครื่องประดับโลหะมีค่าผ่านการตรวจรับรองมาตรฐานจากหน่วยงานในประเทศใด ตราสัญลักษณ์นี้ถือเป็นหนึ่งในตราที่มีความสําคัญมากที่สุดในกลุ่มตรารับรองมาตรฐานเครื่องประดับโลหะมีค่า เนื่องจากหน่วยงานที่จะลงตราประทับนี้ได้ต้องเป็นหน่วยงานกลางที่ได้รับมอบหมายจากภาครัฐของประเทศนั้นๆ ให้ทําหน้าที่ตรวจรับรองมาตรฐานเครื่องประดับโลหะมีค่าทั้งหมดภายในประเทศ
รัฐบาลไทย-ข่าวทำเนียบรัฐบาล-สธ.เร่งตั้ง คกก.ร่วมกับกระทรวงการคลัง ก.พ.ศึกษามาตรการเยียวยาแก่อดีตพนักงานราชการ
วันอังคารที่ 20 สิงหาคม 2562
สธ.เร่งตั้ง คกก.ร่วมกับกระทรวงการคลัง ก.พ.ศึกษามาตรการเยียวยาแก่อดีตพนักงานราชการ
กระทรวงสาธารณสุขเร่งตั้งคณะกรรมการร่วมกับกระทรวงการคลัง และ ก.พ.ศึกษามาตรการเยียวยาให้แก่อดีตพนักงานของรัฐในสังกัดกระทรวงสาธารณสุขที่บรรจุเป็นข้าราชการในปี 2543 จํานวนกว่า 24,000 คน
กระทรวงสาธารณสุขเร่งตั้งคณะกรรมการร่วมกับกระทรวงการคลัง และ ก.พ.ศึกษามาตรการเยียวยาให้แก่อดีตพนักงานของรัฐในสังกัดกระทรวงสาธารณสุขที่บรรจุเป็นข้าราชการในปี 2543 จํานวนกว่า 24,000 คน
วันนี้ (20 สิงหาคม 2562) ที่กระทรวงสาธารณสุข นายวัชรพงศ์ คูวิจิตรสุวรรณ เลขานุการรัฐมนตรีว่าการกระทรวงสาธารณสุข พร้อมด้วยนายเรวัต อารีรอบ ผู้ช่วยเลขานุการรัฐมนตรีว่าการกระทรวงสาธารณสุขและนายแพทย์ไพศาล ดั่นคุ้ม รองปลัดกระทรวงสาธารณสุขและโฆษกกระทรวงสาธารณสุข เป็นตัวแทนรับเรื่องร้องเรียนจากชมรมอดีตพนักงานของรัฐในสังกัดกระทรวงสาธารณสุขปี 2543 – 2546 เรื่อง “คัดค้านผลการพิจารณาของสํานักงาน ก.พ. ที่ไม่สามารถดําเนินการกําหนดหลักเกณฑ์การเยียวยาให้กับอดีตพนักงานของรัฐในสังกัดกระทรวงสาธารณสุขปี 2543 – 2546”
นายวัชรพงศ์กล่าวว่า สําหรับผลการหารือกับตัวแทนชมรมอดีตพนักงานของรัฐในสังกัดกระทรวงสาธารณสุขฯในวันนี้เรื่องที่รับมามีทั้งหมด 2 เรื่อง คือ 1.การคืนอายุราชการขณะปฏิบัติงานเป็นพนักงานของรัฐเป็นระยะเวลา 4 ปี และ2.จากการที่ครม.มีมติเพิ่มกรอบอัตราข้าราชการในส่วนของกระทรวงสาธารณสุขเมื่อปี 2543 ทําให้พนักงานของรัฐที่บรรจุเป็นข้าราชการในปีดังกล่าวจํานวน 24,063 คน ได้รับเงินเดือนน้อยกว่ากลุ่มพนักงานราชการ ลูกจ้างชั่วคราวที่บรรจุเป็นข้าราชการในภายหลัง จึงขอให้มีมาตรการเยียวยาใหม่แก่อดีตพนักงานของรัฐในสังกัดกระทรวงสาธารณสุขและข้าราชการทุกกลุ่มที่ได้รับผลกระทบจากการเยียวยาที่ไม่เป็นธรรม
“นายอนุทิน ชาญวีรกูล รัฐมนตรีว่าการกระทรวงสาธารณสุข และนายสาธิต ปิตุเตชะ รัฐมนตรีช่วยว่าการกระทรวงสาธารณสุข มีความเป็นห่วงและต้องการสร้างขวัญกําลังใจพี่น้องข้าราชการในกลุ่มนี้จึงได้กําชับให้ดูแลเรื่องดังกล่าวอย่างเร่งด่วน ซึ่งเรื่องดังกล่าวการตัดสินใจไม่ได้ขึ้นอยู่กับกระทรวงสาธารณสุขเพียงหน่วยงานเดียว จึงตั้งคณะกรรมการเพื่อศึกษาเยียวยาทั้ง 2 เรื่องเพื่อหาทางออกร่วมกับกระทรวงการคลังและ ก.พ. โดยในส่วนของกระทรวงสาธารณสุขจะมีนายแพทย์สุขุม กาญจนพิมาย ปลัดกระทรวงสาธารณสุข และนายแพทย์ไพศาล ดั่นคุ้ม รองปลัดกระทรวงสาธารณสุข ร่วมในคณะกรรมการด้วย” นายวัชรพงศ์ กล่าวต่อว่า
******************************* 20 สิงหาคม 2562
****************************